मृत्यु से जुड़े धार्मिक विधि-विधानों का प्रश्न आज भी समाज के कई हिस्सों को मथ रहा है। आजकल देहदान का चलन बड़ी तेजी से हमारे समाज में बढ़ रहा है। संभव है, आगे आने वाले समय में हम एक ऐसा समाज पाएं जहां मृत्यु की अवधारणा को जीवन और समाज के व्यापक अर्थों में समझा जाए। लोग अपने परिचितों और रिश्तेदारों की मृत्यु पर कई-कई दिनों का शोक रखने के बजाय जीवन को एक प्रवाह के रूप में स्वीकार करें और बुद्ध के उस चिंतन को आधार बनाएं जिसके अनुसार हर अगला पल पहले पल से अलग है। जो आज है, वह कल नहीं और जो कल है वह परसों नहीं।